12.1.2022 г.
BG
Официален вестник на Европейския съюз
C 15/37 Сряда, 19 май 2021 r.
34. припомня основната и многостранна роля на учителите в образованието и в това да го направят приобщаващо, по-специално в ранна детска възраст, където се придобиват умения, които ще дадат възможност на студентите да напредват през целия си живот, например в личните отношения, уменията за учене, съпричастността и съвместната работа; поради това подчертава, че технологиите за ИИ не могат да се използват в ущърб или за сметка на присъственото образование, както и учителите не трябва да бъдат заменяни с ИИ или технологии, свързани с ИИ;
35. подчертава, че ползите за ученето от използването на ИИ в образованието ще зависят не само от самия ИИ, а от начина, по който учителите го използват в цифровата учебна среда, за да отговорят на нуждите на учениците, студентите и преподавателите; поради това изтъква необходимостта програмистите в областта на ИИ да включват преподавателските общности в разработването, внедряването и използването на технологии за ИИ, когато това е възможно, като създават свързваща среда за сътрудничество между програмистите в областта на ИИ, разработчиците, предприятията, училищата, учителите и други публични и частни заинтересовани страни с цел създаване на технологии за ИИ, които са подходящи за реална образователна среда, отразяват възрастта и етапа на развитие на всеки учещ и отговарят на най-високите етични стандарти; подчертава, че образователните институции следва да внедряват единствено надеждни, етични, ориентирани към човека технологии, които да могат да бъдат проверявани от публичните органи и гражданското общество на всеки етап от жизнения си цикъл; във връзка с това подчертава предимствата на безплатните решения с отворен код; призовава на училищата и на останалите образователни институции да бъдат предоставени финансова и логистична подкрепа, както и необходимият експертен опит, за да въведат решения за обучението на бъдещето;
36. освен това подчертава необходимостта учителите постоянно да се обучават, за да могат да се адаптират към реалността на основаващото се на ИИ образование и да придобият необходимите знания и умения, за да използват технологиите за ИИ по педагогически и смислен начин, да могат изцяло да се възползват от предлаганите от ИИ възможности и да разберат неговите ограничения; призовава цифровото преподаване да бъде част от всяко обучение на преподаватели в бъдеще и призовава на учителите и хората, работещи в областта на образованието и обучението, да бъде предоставена възможност през целия си живот да продължават своето обучение в областта на цифровото преподаване; поради това призовава за преподавателите от всички дисциплини в цяла Европа да бъдат разработени програми за обучение в областта на ИИ; освен това подчертава, че е важно да се реформират програмите за преподаване за новите поколения учители, така че да могат да се адаптират към реалностите на основаното на ИИ образование, както и че е важно да се изготвят и актуализират наръчници и насоки относно ИИ за учителите;
37. изразява загриженост относно липсата на специфични програми във висшето образование, посветени на ИИ, и относно липсата на публично финансиране за ИИ сред държавите членки; счита, че това излага на риск бъдещите амбиции на Европа в областта на цифровите технологии;
38. изразява загриженост във връзка с факта, че малко изследователи в областта на ИИ се стремят към академична кариера, тъй като технологичните компании могат да предлагат по-добро възнаграждение и по-малко бюрокрация при научните изследвания; счита, че част от решението ще бъде се насочат повече публични средства към научните изследвания в областта на ИИ в университетите;
39. подчертава, че е важно още от детска възраст на хората да се предоставят общи цифрови умения с цел да се преодолее недостигът на умения и определени групи от обществото да бъдат по-добре интегрирани на цифровия трудов пазар и в цифровото общество; изтъква, че ще бъде все по-важно висококвалифицирани специалисти от всякакви сфери да се обучават в областта на ИИ, да се гарантира взаимното признаване на такива квалификации в целия Съюз, както и да се повишава квалификацията на сегашната и бъдещата работна сила, така че да може да се справи с бъдещите реалности на пазара на труда; поради това насърчава държавите членки да направят оценка на предлаганото от тях образование и да го модернизират със свързани с ИИ умения, когато това е необходимо, както и да въведат специфични учебни програми за разработчици на ИИ, като същевременно включват ИИ и в традиционните учебни програми; изтъква необходимостта да се гарантира взаимното признаване на професионалните квалификации в областта на уменията, свързани с ИИ, в целия Съюз, тъй като няколко държави членки актуализират предлаганото от тях образование, като включват умения, свързани с ИИ, и въвеждат специални учебни програми за разработчици в тази област; приветства усилията на Комисията да включи цифровите умения като едно от изискванията за квалификация за определени професии, хармонизирани на равнището на Съюза съгласно Директивата относно признаването на професионалните квалификации (11); подчертава необходимостта те да бъдат в съответствие със списъка за оценка на етичните насоки за надежден ИИ и приветства предложението на Комисията за трансформиране на този списък в индикативна програма за разработчиците на ИИ; припомня специалните потребности на професионалното образование и обучение (ПОО) във връзка с ИИ и призовава за подход на сътрудничество в цяла Европа, предназначен да засили потенциала, предлаган от ИИ в областта на ПОО; подчертава важността на обучението на
(11)
Директива 2005/36/ЕО на Европейския парламент и на Съвета от 7 септември 2005 г. относно признаването на професионалните квалификации (ОВ L 255, 30.9.2005 г., стр. 22).